Na podlagi 16. člena Statuta Občine Ilirska Bistrica (Uradne objave Primorskih novic, št. 18/95, 18/97, 30/98, Uradni list RS, št. 31/99 in Uradne objave Snežnika, št. 4/06), na podlagi drugega odstavka 11. člena Zakona o Uradnem listu Republike Slovenije (Uradni list RS, št. 112/05 – UPB1, 102/07, 109/09, 38/10 – ZUKN) ter na podlagi 53.a člena Zakona o prostorskem načrtovanju (Uradni list RS, št. 33/07, 70/08-ZVO-1B, 108/09, 80/10-ZUPUDPP (106/10 popr.), 43/11-ZKZ-C, 57/12, 57/12-ZUPUDPP-A, 109/12 in 14/15 - ZUUJFO) dajem

P O P R A V E K

Odloka o Občinskem prostorskem načrtu občine Ilirska Bistrica

1. člen

V Odloku o občinskem prostorskem načrtu občine Ilirska Bistrica (Uradni listu RS, št. 30/16) se v prvem odstavku 4. člena za 4. točko doda nova 5. točka z vsebino: "dopolnilna dejavnost je s kmetijstvom oziroma gozdarstvom povezana dejavnost, ki se opravlja na kmetiji in omogoča kmetiji boljšo rabo njenih proizvodnih zmogljivosti ter delovne sile družinskih članov in poleg tega tudi kulinarika, nudenje prenočitev in druge storitvene dejavnosti, ki niso vezane na kmetijo;". Ostale točke se preštevilčijo.

Črtata se 5. in 7. točka prvega odstavka 4. člena.

V 6. točki se besedilo: "stanovanjskih stavb, ki obsegajo do dve stanovanjski enoti v stavbi na enem zemljišču, namenjenem gradnji;" zamenja z besedilom: "eno in dvostanovanjskih stavb".

2. člen

Tretji odstavek 76.člena se spremeni tako, da se glasi: "Parcele ali deli parcel, ki niso vključeni v EUP, so pa po evidenci zemljiškega katastra na ozemlju občine Ilirska Bistrica, se priključi najbljižjim EUP."

V zadnji alineji šestega odstavka 76. člena se črta besedilo: "brez grafične oznake".

3. člen

V drugi alineji drugega odstavka 80. člena se črta besedilo: "in pomembnejših nestanovanjskih objektih".

4. člen

V petnajsti alineji tretjega odstavka 90. člena se črta besedilo "prostornine do vključno 0,0 m3 za", besedila "zbiralnike" se spremeni v "zbiralnik".

5. člen

Prva alineja sedmega odstavka 92. člena se črta. V peti alineji se beseda "skladno" zamenja s "smiselno".

6. člen

Črta se enajsti odstavek 96. člena.

7. člen

V tretjem odstavku 97. in 98. člena se črta beseda"stavbno".

8. člen

V drugi alineji četrtega odstavka 165. člena se beseda "severni" zamenja za besedo "južni.

9. člen

V četrtem odstavku 171. člena se črta "/1".

10. člen

V četrti alineji drugega odstavka 195.člena se besedilo "O3" zamenja z "O4".

11. člen

V tretjem odstavku 238. člena se besedilo "MO01/1, MO01/2, MO01/3" zamenja z besedilom "MO02".

12. člen

Črta se prva alineja četrtega odstavka 272. člena.

Številka:

Ilirska Bistrica, dne

Občina Ilirska Bistrica

Župan Emil Rojc l. r.